༄༅། ཞི་ཁྲོ་བདེར་བཤེགས་འདུས་པ་སྒྲུབ་པ་བཀའ་བརྒྱད་ཁྲོ་བོ་རོལ་པའི་གཏོར་སྒྲུབ་ཆེན་མོའི་ཕྱག་བཞེས་ཀྱི་ཟིན་རིས་བཞུགས་སོ།

ན་མོ་གུ་རུ་ས་མཱ་དཱ་ན་ཡེ། ཡེ་ཤེས་སྒྱུ་མ་སྟོང་ཉིད་རོལ་པ་ལས། །ལོག་རྟོག་སྒྱུ་མའི་དགྲ་གེགས་འདུལ་སླད་དུ། །ཐུགས་རྗེ་སྒྱུ་མ་ལྟ་བུའི་གར་མཁན་མཆོག་།བླ་མ་ཡི་དམ་དཀྱིལ་འཁོར་ལྷར་བཅས་མཆོད། །གསང་སྔགས་རྒྱུད་སྡེ་མ་ལུས་ཀུན་གྱི་སྙིང་། །བདེར་གཤེགས་འདུས་པ་བཀའ་བརྒྱད་ཀྱི། །གཏོར་སྒྲུབ་ཆེན་མོའི་ལས་རིམ་ཁྲིགས་ཆགས་སུ། །སྔོན་འགྲོ་དཀྱིལ་འཁོར་དང་ཡོ་བྱད་བཤམས་བཀོད་ཀྱི་ཚུལ་ཇི་ལྟར་བྱ་བ་དང་། དངོས་གཞི་བསྙེན་སྒྲུབ་ཀྱི་ལས་རིམ་མཐར་ཆགས་ཀྱི་ཚུལ་རྣམས་བྱ་བའི་ཐབས་དང་། རྗེས་ཀྱི་ལས་སྦྱོར་ཕྲིན་ལས་ཁ་བསྒྱུར་དྲག་ལས་ཀྱི་རིམ་པའི་ཚུལ་རྣམས་སྟོན་པ་དང་གསུམ་ལས་དང་པོ་སྔོན་འགྲོ་ནི། དེ་ཡང་འདི་ལྟ་བུ་བྱེད་པའི་གང་ཟག་དེས་སྔོན་ནས་སྒྲུབ་པ་བཀའ་བརྒྱད་ཀྱི་ཆོས་བཀའ་ཡོངས་སུ་རྫོགས་པའི་དབང་ལུང་ལེགས་པར་ཐོབ་ཅིང་བསྙེན་སྒྲུབ་མཐར་ཕྱིན་པའམ། ཐ་མ་ཡང་དབང་བསྡུས་པ་གང་རུང་དང་འདི་སྐབས་ཀྱི་ཆོག་གཞུང་རྣམས་ཀྱི་ལུང་ཐོབ་པ་དང་། ཡི་དམ་གང་རུང་ཞིག་ལ་བསྙེན་ཚད་ཐེམ་

པ་ཙམ་ཞིག་ནི་མེད་མི་རུང་བ་དེ་ལྟར་སྔོན་དུ་སྒྲུབ་པར་བྱས་ལ། ༈ དེ་ནས་འདི་ཉིད་གང་དུ་བྱས་པའི་གནས་དེར་དགོས་པའི་ཡོ་བྱད་དང་འཁོར་ལོ་ལིངྒ་རྫས་ཀྱི་བྱེ་བྲག་སོགས་ཐམས་ཅད་སྔ་ཚགས་སུ་ཆུད་པར་བྱས་ནས། དུས་ཚེས་ལ་ནམ་བབས་པའི་སྐབས་དེར། ཐོག་མར་དཀྱིལ་འཁོར་གྱི་སྟེགས་བུ་རྒྱ་ཁྱོན་མཐོ་དགུ་ལས་མི་ཆུང་བའི་ཁར། སྦ་ཕུབ་ཀྱི་ཁྱོན་དང་མཉམ་པའི་རྡུལ་ཚོན་གྱི་དཀྱིལ་འཁོར་བཞེངས་ཏེ། དེ་ཡང་བཀའ་བརྒྱད་ཉིད་ཀྱི་དབང་སྒྲུབ་ཆེན་མོ་དང་འབྲེལ་བའི་སྐབས་ལྟ་བུ་ཡིན་ན་ནི། དཀྱིལ་འཁོར་ཆེན་མོའི་མདུན་སོགས་གང་འཐད་དུ་འདི་ཉིད་ལས་ཀྱི་དཀྱིལ་འཁོར་དུ་བྱ་ཞིང་། དེ་ལྟ་བུ་དང་མ་འབྲེལ་བར་འདི་ཁོ་ན་ཆོད་གཏད་དུ་བསྒྲུབ་པ་ཡིན་ན།ཐིག་ཆོག་དང་ཚོན་བྱིན་རླབས་སོགས་ཀྱང་སྒྲུབ་ཁོག་ལྟར་གྲུབ་ན་ལེགས་ཤིང་། དཀྱིལ་འཁོར་ནི་ལྟེ་བ་ཆོས་འབྱུང་བསྣོལ་མ་ལྷུྃ་མཐིང་གིས་མཚན་པའི་ཕྱི་རིམ་འཁོར་ལོ་སྔོན་པོ་རྩིབས་བརྒྱད་

ལ་ཧཱུྃ་བརྒྱད་རྣམས་གཙོ་བོ་སོ་སོའི་སྐུ་མདོག་མཐུན་པ་བྲིས་པའི་མཐའ་སྐོར་ཐོད་ར་རྡོར་པད་མེ་རིས་བསྐོར་ཞིང་། ཕྱི་རོལ་ནས་མ་ཏྲཾ་གི་གཟུགས་མགོ་ལྷོ་ནུབ་ཏུ་བསྟན་པ་སྤྱི་དང་མཚུངས་པར་བྲི། དེའི་སྟེང་དུ་ལྡིང་ཁྲི་དངོས་སམ་མ་འཛོམས་ན་ཧོཾ་བསྣོལ་མདའ་གང་ཙམ་བསྲ་ཞིང་བརྟན་པའི་ཁར་སྦ་ཕུབ་ཆེ་བ་ཞིག་བཞག་པའི་སྟེང་དུ་གཡང་གཞི་སོགས་ཀྱི་གདན་ལ་དབུས་སུ་ཚོམ་བུ་དགུ་དང་། ཕྱོགས་མཚམས་བརྒྱད་དུ་ལྔ་ཚོམ་རེ་དགོད། དེ་ནས་གཏོར་མ་རྣམས་བཞེངས་གྲུབ་ནས་མ་བཤམ་ཙམ་གྱི་བར་དེར་རྡོ་རྗེ་སློབ་དཔོན་གྱི་མདུན་དུ་ལྕགས་སླང་སོགས་ཀྱི་ནང་དུ་གདན་འཁོར་ལོ་ལིངྒ་ལྟོ་འཁོར་རྣམས་བཤམས་ཏེ་བསངས་སྦྱངས་ཤིང་། མཁྱེན་གསོལ་གཟུ་དཔང་རྒྱས་བསྡུས་གང་འོས་བྱས་ལ་བདཻན་སྟོབས་དགུག་གཞུག་དྲག་པོ་བདུན་ནམ་གསུམ་སོགས་ཀྱིས་བཀུག་བསྟིམ་ནན་ཏན་དུ་བྱས་ནས་གོ་རིམ་

མ་ནོར་བར་བཀོད་པ་ནི་གལ་ཆེ་བའི་གནད་ཅིག་གོ་འཁོར་ལོ་སོགས་དེ་དག་གི་བྲི་ཚུལ་ནི་གཞུང་དཔེ་རིས་ཕྱག་ལེན་སོགས་ལས་བྱུང་བ་ལྟར་ཏེ། གཙོ་གཏོར་གྱི་འོག་ཏུ་འཁོར་ལོ་རྩིབས་བརྒྱད་པ་རྩེ་མོ་ནང་བསྟན་དང་། འཁོར་ལོ་རྣམས་ལ་རྩིབས་དྲུག་པ་སྟེ་མདོར་ན་དཔེའུ་ཆུང་ལྟར་བྲིས་པའི་ལིངྒའི་འཕོང་ཕྱིར་བསྟན་ནས་སོ་སོའི་ཚོམ་བུའི་ཁར་བཀྲམ་ལ། དེ་དག་སྟེང་དུ་གསད་འཁོར་རྣམས་ཁ་མར་བསྟན་ལ་བཀབ་པའི་ཁར་གདན་འཁོར་རྣམས་ཁ་ཡར་བསྟན་ནས་བཏིང་བའི་སྟེང་དུ་གཏོར་ཆེན་རྣམས་དགོད་པར་བྱའོ། གཏོར་མ་ནི་གཞུང་ལས་དྲེག་པ་སྤྱི་བཟློག་གཏོར་མ་མདོས་སུ་གཏོང་བའི་དགོངས་པ་ལྟར་གྱི་དབང་དུ་བྱས་ན། སྣ་ཕུབ་དེ་ཀའི་སྟེང་དུ་གཏོར་ཆེན་དགུ་པོ་ཤོང་བའི་ཆག་ཚད་དང་བསྟུན་པའི་གཏོར་སྣོད་ལ།དབུས་སུ་ཆེ་མཆོག་གི་གཏོར་མ་གཙོ་འཁོར་དགུ་པ་མཐེབ་ཀྱུས་བརྒྱན་པ་ལ།

མར་ཁྲུ་གང་པ་བཅོ་བརྒྱད་ལ་དྲག་སྔགས་དྲག་སྔགས་ཀྱི་ཤོག་བྱང་གི་བརྒྱན་པ་གཟུག་ཅིང་། ལྟེ་བར་གཏོར་ཁུང་བཏོད་ལ་ལྟོ་འཁོར་ཕྱག་བཞེས་ལྟར་ལྟེབས་པ་གྲོ་གའི་ལྤགས་པ་གཙང་མ་སོགས་རླན་གྱིས་མི་འཇིག་པ། སའི་དྲིལ་ཚས་དང་ལྡན་པར་གཞུག་གཙོ་གཏོར་གྱི་ཁྱུང་གི་ལྟོ་བར་ལྟོ་འཁོར་ཆེ་ཆུང་དང་། སྐུ་གསུང་ཐུགས་ཡོན་ཏན་ཕྲིན་ལས་ཀྱི་འཁོར་ལྔ་། གཞན་ཡང་འདེབས་ཁའི་ལྟོ་བྱང་སོགས་དགོས་ཆེད་རྒྱས་བསྡུས་གང་འོས་སྐབས་དང་མཐུན་པར་རླན་གྱིས་མི་འཇིག་པར་བྱས་ཏེ་གཞུག་ཅིང་། བྱང་བུ་ལྔ་པ་ལྟར་གྱི་ཕོ་ཤིང་མོ་ཤིང་གི་བྱང་བུ་རྣམས་དང་། ཁྱུང་བཅས་ནས་གསུངས་པའི་སྔགས་བྱང་རྣམས་དང་བཅས་པ་རྣམས་རྫོགས་པར་དག་གཡས་གཡོན་དུ་རྩངས་རིང་སྔགས་བྱང་ཅན་གཉིས་དང་། སྟེང་ནས་སྦྲུལ་མའི་འཁོར་ལོ་འདི་ནི་གཏོར་མ་མདོས་སུ་གཏོང་བའི་ལུགས་ལྟར་ཡིན་ལ། གཞན་སྐབས་དང་སྦྱར་རུང་ངོ་། ནམ་མཁའི་ཏོག་དང་ལྡན་

པ་རྩིབས་བརྒྱད་པ་བྱས་ལ་བསྲུང་འཁོར་ཁ་བསྟན་པ་དང་ཟློག་འཁོར་སྟེང་ནས་ཡར་ཁ་བསྟན་པ་བྱས་པའི་རྩིབས་བརྒྱད་ལ་ཕྱོགས་མཚམས་ཀྱི་རྒྱལ་མཚན་ཚར་གཉིས་འཛོམ་ན་འདི་ལྟར་བྱ་བ་ཡིན་ནོ། བརྒྱད་དང་། ནམ་མཁའི་ཏོག་ལ་གཙོ་བོ་ཉིད་ཀྱི་རྒྱལ་མཚན་བཏགས་པར་བྱ་ཞིང་། དེ་བཞིན་དུ་གཙོ་བོ་བརྒྱད་པའི་གཏོར་སྣོད་རྣམས་རྒྱབ་ཕྱོགས་ཀྱི་ཟུར་གཉིས་བཅག་ནས་གྲུ་གསུམ་དུ་བྱས་ན་སྦ་ཕུབ་ཁར་བཀོད་བདེ་བའི་ཁྱད་ཡོད་ཅིང་། དཔལ་སོ་སོ་ལ་འཁོར་བཞི་བཞི་དང་མཐིམས་ཀྱུས་བརྒྱན་པ། རྩངས་རིང་གཉིས་སྔགས་བྱང་དང་བཅས་པ། གོང་བཞིན་དང་། སྟེང་ནས་སྣལ་མའི་འཁོར་ལོ་རྩིབས་བཞི་པ་རེ་ལ་རང་རང་གི་སྲུང་ཟློག་གི་འཁོར་ལོ་དང་སོ་སོའི་རྒྱལ་མཚན་བཅས་གཟུག་ཁྱུང་ཕྲན་ཁྱུངས་དགུ་མ་ཡིན་ཚེ་རྣམས་ཀྱི་ལྟེ་བར་ཡང་ལྟས་ངན་ཟློག་པའི་འཁོར་ལོ་རེ་དང་། བྱང་བུ་ལྔ་པ་ལྟར་གྱི་སྔགས་བྱང་གི་བརྒྱན་པ་བྱ་ཞིང་། སོ་སོའི་གཏོར་མའི་ལྟེ་འཁོར་བཞུགས་ཚུལ་

རྣམས་ཀྱང་གོང་བཞིན་བྱས་ལ། གཙོ་བོའི་ཕྱོགས་མཚམས་བརྒྱད་དུ་ཞལ་ཕྱིར་གཟིགས་སུ་བཀོད། རྡུལ་ཚོན་དཀྱིལ་འཁོར་གྱི་ལྟེ་བ་དང་མཐའ་སྐོར་དུ་ཕུར་པ་དགུ་མར་མེ་དགུ་ཟན་ལིང་དགུ་རྣམས་བཀྲམ། དེའི་མཐར་ཤར་ཕྱོགས་སུ་ཞི་བ། ཆེ་མཆོག་ཡང་དག་དང་གསུམ་གྱི་ཁྲམ་འདི་རྣམས་ཕྱག་བཞེས་ལུགས་གཅིག་ཡིན་ཅིང་། ཁྲོ་བཟློག་གི་གཞུང་གྱེར་རྒྱུ་ཀྱང་ཡོད་ལ། མ་བྱས་ཀྱང་འགལ་བ་མེད་དོ། ཤིང་དང་། ཕྱོགས་མཚམས་གཞན་རྣམས་སུ་གཙོ་བོ་སོ་སོའི་ཤིང་རྣམས་གཟུག་ཅིང་། དེ་བཞིན་དུ་བརྒྱ་གསོགས་ཀྱི་དབང་དུ་བྱས་ན་ཟོར་མདའ་བརྒྱ། སོ་སྦ་ཕུབ་དང་མཉམ་པ་བསྐོར་ལ་གཟུག་དེའི་ཕྱི་སྐོར་དུ་ཟོར་ཀོང་བརྒྱ་ལ་བྱང་བུ་བརྒྱ་གསོགས་ནས་གསུངས་པའི་ཤིང་ལ་སྔགས་ཚན་གཉིས་གསུམ་རེ་བྲིས་པ་དང་རྩ་ཐུང་གཉིས་རེ་གཙུག་ཅིང་ཟོར་གཞུང་ལྟར་གྱི་རྫས་རྣམས་བླུགས་པ་དང་། གཞན་ཡང་། གཏོར་ཟོར། ཁྲག་ཟོར། རྡོ་ཟོར་རྣམས་བརྒྱ་རྩེ་རེ་བསྡུ་ན་བདུན་ལྔ་གསུམ་གཅིག་སོགས་བྱར་རུང་ངོ་།

བྱས་ཏེ་བཤམས། དཀྱིལ་འཁོར་གྱི་ལྷོ་ནུབ་མ་ཏྲཾ་གི་མགོའི་སྟེང་དུ་ཁམས་གསུམ་ཧཱུྃ་སྒྲ་ཅན་གྱི་འདི་གང་ཡིན་པ་གོ་མཁན་མིན་འདུག་ཀྱང་ཁྱུང་རྣམས་ཀྱི་གསོ་གཏོར་ཡིན་ནོ གཏོར་མ་ཟུར་གསུམ་གཙོ་འཁོར་དགུ་ལྡན་ཁྱུང་དང་གཙོ་བོའི་ཞལ་འབག་སོགས་བྲིས་པ་གཙུག་ཅིང་། རྩངས་དང་སྔགས་བྱང་སོགས་གཙོ་གཏོར་དང་མཐུན་པ་བྱས་ལ་བཤམས། མདུན་མདུན་བྱང་དུ་བཞག་ན་འཐད་པར་སྣང་ཕྱོགས་སུ་སྡེ་དཔོན་སུམ་ཅུ་དང་། དཔལ་འདི་མདུན་ཕྱོགས་སུ་འཐད་ཀྱང་ཇི་ལྟར་རིགས་པ་སོ་སོའི་བྲིས་སྐུ་དང་དར་གྱི་ཅོད་པན་རྒྱལ་མཚན་སོགས་ཀྱིས་མཛེས་ཤིང་རྔམས་བརྗིད་དང་ལྡན་པར་བཀོད་ཁྱད་པར་སྒྲུབ་ཆེན་དཀྱིལ་འཁོར་དང་མི་འབྲེལ་ན། རྒྱབ་ཕྱོགས་སམ་གང་འོས་སུ་སྟེགས་མཐོ་བར་བླ་མ་ཡི་དམ་མཁའ་འགྲོའི་གཏོར་མ་དང་སྨན་རག་མཆོད་རྫས་རྒྱ་ཆེན་པོ་དང་། ཚེ་དང་དངོས་གྲུབ་བླང་བའི་ཡོ་བྱད་

རྣམས་ཀྱང་ཚུལ་བཞིན་བཤམས་པ་ཡང་གལ་པོ་ཆེའི་གནད་རྗེས་མཐའ་རྒྱས་ཀྱི་ལས་རིམ་རྣམས་འདི་ལ་བརྟེན་དགོས་པའི་ཕྱིར་རོ། ཡིན་ཅིང་། གཞན་ཡང་། འདི་ཉིད་ཀྱི་ལས་སྦྱོར་ཁ་བསྒྱུར་གང་བྱེད་ཀྱི་གཅའ་གཞིའི་བྱེ་བྲག་སྲིན་མོ་ཟ་ལམ་དང་།ལྟས་ངན་དམིགས་སྒྲལ། རྔ་མོ་ཁྱུང་ཞོན། འདེབས་ཁ། ལས་ཕྲན། ཁ་བསྒྱུར་སོགས་ཐ་དད་ཀྱི་རིགས་གང་ལ་གང་དགོས་རྣམས་རྣམས་ཀྱང་གཞུང་དང་ཕྱག་བཞེས་མཐོང་རྒྱུད་ལྟར་བསགས་ཤིང་བཤམ། བསྒྲལ་ལས་སོགས་ལ་དགོས་པའི་ཡོ་བྱད་ཀུན་དང་ཕྱག་མཚན་གཡབ་དར་ཕུར་ཐུན་མཚོན་དགུ་ལ་སོགས་མཐའ་དག་ཀྱང་ཚགས་སུ་ཚུད་ཅིང་འཛོམ་པར་བྱ་བ་སྟེ། ལར་ཡང་འདི་ནི་བདེར་གཤེགས་འདུས་པའི་ལྷ་ཚོགས་མ་ལུས་པའི་བསྙེན་སྒྲུབ་ཆེན་མོ་གཏོར་མ་ལ་བརྟེན་པ་ཡིན་པས་ན། གནས་དང་གང་ཟག་གིས་ཁྱབ་ན་ཕྱི་ནང་མཚམས་གཅོད་རྒྱལ་ཐོ་སྒོ་བྱང་

མཚམས་ཕུར་གདགས་པ་དམ་སྲི་མནན་པ་སོགས་དང་། ནང་དུ་དཀྱིལ་འཁོར་རྒྱན་བཀོད་བཤར་གདབ་མངའ་གསོལ་སོགས་མདོར་ན་སྒྲུབ་ཆེན་ཁོག་འབུབ་ཀྱི་གཞུང་ཚུལ་བཞིན་བསྲང་དགོས་པ་ཡིན་གྱི། དེང་སང་ནི་ཁྲོ་བོ་རོལ་པའི་གཏོར་ཟློག་ཅེས་ཀུན་རྫོབ་ལྟར་གྱི་སྔགས་བོན་ཕལ་པའི་ཡས་བཏགས་དཀྱུས་མ་དང་འདྲ་བར་བརྩི་ཞིང་། གང་ཟག་ཀྱང་སུ་ཡིན་ཡིན་གྱིས་བྱེད། ཡུལ་དང་སྦྱིན་བདག་ཀྱང་རུང་རུང་ལ་བྱེད། ཡོ་བྱད་དང་ཕྱག་ལེན་ཡང་ཅི་བྱུང་བྱུང་གིས་ཆོག་པར་བྱེད་པ་འདི་ལྟ་བུ་ལ་ནི་གསང་སྔགས་དམར་བཤས་སུ་བྱེད་པ་ཅེས་གསུངས་ཏེ། བྱིན་རླབས་དང་ནུས་པ་ནི་ཕར་ཞོག་མཁའ་འགྲོ་བཀའ་སྲུང་སོགས་མི་མཉེས་པའི་མཁུ་ལྡོག་འབྱུང་བར་བཤད་ཅིང་། བྱེད་པ་པོ་ལ་ཡང་གསང་སྔགས་གསང་སྒྲོག་གི་ལྟུང་བ་དང་གཟུ་ལུམ་རས་ཆོད་ཀྱི་ཉེས་པ་ཚད་མེད་པ་འབྱུང་བར་གསུངས་ལ། འོན་ཏེ་སྤྲོས་པ་མེད་

པའི་དོན་འབའ་ཞིག་མངོན་དུ་གྱུར་པ་ཞིག་ལ་ནི་འདི་དག་གི་བྱ་བ་བརྩམས་པར་ཡང་མི་འཚལ་ལ། དེ་ལྟ་བུ་མངོན་དུ་མ་གྱུར་བའི་གང་ཟག་གིས་ནི་གཞུང་དང་སློབ་དཔོན་གྱི་ཕྱག་བཞེས་ཇི་ལྟ་བ་ལ་ཚུལ་བཞིན་འབད་དགོས་ཀྱི། སླ་ཆོས་དག་སྒྱིད་ངན་གྱི་དབང་དུ་བཏང་ནས་སྤྲོས་མེད་ལ་ཁག་བཀལ་བའི་བརྩིང་ཆོས་ཀྱིས་རྒྱལ་བའི་བཀའ་གཞུང་གི་ཁྱད་དུ་གསད་པས་ནི་དོན་འགྲུབ་པར་མི་འགྱུར་བས།དེ་ལྟ་བུ་དགོངས་དོན་རྟོགས་དགོས་པར་གདའ་བ་ནི་ཕྱི་རབས་ཀྱི་གང་ཟག་བློ་ལྡན་རྣམས་ཀྱི་ཡིད་ལ་བཅག་འཚལ། ༈ དོན་གཉིས་པ་ཆོ་ག་དངོས་གཞི་བསྙེན་སྒྲུབ་གཞུང་སྲོང་གི་རིམ་པ་ཇི་ལྟར་བྱ་བའི་ཚུལ་ནི། དེ་ལྟ་བུའི་སྔོན་འགྲོ་བཤམས་བཀོད་ཀྱི་ལས་རིམ་ཐམས་ཅད་ཚུལ་ལྡན་དུ་ལེགས་པར་གྲུབ་ནས། ཐོག་མར་སྐྱབས་སེམས་ཡན་ལག་བདུན་པ་དང་།

སྔོན་གཏོར་བགེགས་སྐྲད་མཚམས་སྤྱོད་བསྲུང་འཁོར་མཆོད་རྫས་བྱིན་རླབས་སོགས་ཀྱི་ལས་རིམ་མཐའ་དག་ལས་གཞུང་ཆེ་ཆུང་གང་བྱེད་ཀྱི་གཞུང་ནས་འབྱུང་བ་བཞིན་རྒྱས་པར་བྱ་ཞིང་། བདག་བསྐྱེད་རྫོགས་ཆེ་འབྲིང་ཆུང་ངུ་གང་བྱེད་ཀྱི་སྤྱན་འདྲེན་ཡན་དང་། དེ་ནས་མདུན་བསྐྱེད་མངོན་རྟོགས་འོད་ཀྱི་དྲ་བ་སོགས་རྒྱས་བསྡུས་གང་ཡིན་བསྒོམ་ལ། བདག་མདུན་ཟུང་འཇུག་ཇི་ལྟར་རིགས་པ་དང་སྡེ་དཔོན་སུམ་ཅུའི་མཆོད་གཏོར་སོགས་ཀྱང་བྱ་ཞིང་། དེ་ཡང་མི་ལག་གིས་ཁྱབ་ན། ལ་ལས་སྔགས་ཀྱི་བཟླས་རྒྱུན་འབའ་ཞིག་བཟུང་ཞིང་། ལ་ལས་ཆོ་ག་གཞུང་སྲོང་དང་བསྐང་རྒྱུན་བཟུང་བ་སོགས་མདོར་ན་སྒྲུབ་ཆེན་གྱི་སྐབས་ལྟར་བྱ་ཞིང་། མི་ལག་གིས་

མ་ལྕོགས་ན་ཆོ་ག་དང་བཟླས་པ་དང་སྤེལ་མར་བྱ་བ་ཉིད་ལས་འོས་མེད་དེ། གང་ལྟར་ཡང་འཛབ་ཀྱི་ཐུན་མཚམས་རྣམས་སུ་སྟོང་ཚིག་གི་མཆོད་བསྟོད་བྱ་བར་གསུངས་ཕྱིར། མཆོད་པ་བསྡུས་པ་རེ་དང་བཞི་བསྟོད་དང་ཉིས་བསྟོད་སོགས་གང་འོས་སྐབས་དང་བསྟུན་ཏེ་བྱ་ཞིང་། ཚོགས་ཀྱི་སྐབས་སུ་དམ་རྫས་མདངས་ཀྱི་བསྐང་བ་དང་མཆོད་བསྟོད་བཤགས་པའི་བསྐང་བ་ཡང་བྱ་བ་དང་། ཉིན་མཚན་ཐུན་མཚམས་རྣམས་ལ་གདབ་ལས་དོན་དྲུག་པ་ཡན་ཆད་ཀྱང་སྤྱི་ལྟར་བྱའོ། ༈ ཁྱད་པར་བསྙེན་སྒྲུབ་ཀྱི་ཞག་གྲངས་ཇི་ཙམ་བྱ་བའི་ནུབ་དང་པོར་བདེར་གཤེགས་ཞི་བའི་ལྷ་ཚོགས་ཀྱི་འཛབ་བསྐུལ་འཛབ་དགོངས་སོགས་དང་བཅས་ཏེ་ཞི་བསྙེན་འདིའི་རྒྱུད་ལས་ཞི་བར་བསྙེན་ཅིང་ཁྲོ་བོར་བསྒྲུབ་ཅེས་གསུངས་པ་ལྟར་གྱིས། ཞག་དང་པོ་འདི་བསྙེན་ལ།དེ་ལྷག་མ་རྣམས་སྒྲུབ་པ་ཡིན་པ་དང་། ཕྱི་མའི་ནུབ་མོ་མན་ཆད་ལས་སྦྱོར་ཡིན་ནོ། དེ་བཞིན་དུ་ནུབ་གཉིས་པ་ལ་གཙོ་བོ་ཆེ་མཆོག་ནུབ་གསུམ་པར་དཔལ་བརྒྱད་པོ་རྣམས་དང་། བཞི་པར་ཁྱུང་ཆེན་རིགས་ལྔའི་བསྙེན་པ་ཁྱུང་གི་ལས་སྔགས་ལ་འབད། དེ་ལྷག་ཞག་རྣམས་བཀའ་བརྒྱད་སྤྱི་དྲིལ་དྲག་སྔགས་སོ་ལྔ་པ་བཟླ་ཞིང་། ནུབ་རྟིང་ལ་ལས་འགྲིག་ཆེན་མོ་ཚར་བའི་ནུབ་མོ། མ་ཟོར་གྱི་ལས་དགུ་སོགས་ནས་འབྱུང་བའི་ཟོར་གྱི་ངར་འདོགས་པའི་ལས་སྔགས་རྣམས་དང་། གཞན་ཡང་ཟུར་གསོག་གི་རིགས་སོགས་ལས་སྦྱོར་གྱི་དྲག་སྔགས་གང་ལ་གང་འདོད་ཀྱི་བཟླས་པ་རྣམས་བྱ་ལ། གལ་ཏེ་ཅིས་ཀྱང་མི་གྲངས་དང་ཞག་གྲངས་ལོང་ཁྱབ་སོགས་ཀྱིས་མ་འབྱོར་ན་དྲག་སྒྲུབ་ཞག་ཐམསཅད་སྔགས་སོ་ལྔ་པ་ཁོ་ན་ལ་འབུངས་ཀྱང་རུང་ངོ་། གཞན་བར་མཚམས་རྣམས་སུ་ཐུན་ལ་བརྟེན་ནས་གསད་པའི་སྔགས་དང་། ལིངྒ་བླ་འགུགས་ཀྱི་སྔགས་སོགས་ཀྱང་གང་འགབ་སྐབས་སྦྱོར་ཤེས་པར་བྱ་སྟེ། མདོར་ན་འདི་ཡན་ཆད་སྒྲུབ་པ་དངོས་

གཞིའི་ལས་རིམ་ཡིན་པས་ཞག་གྲངས་དགུ་བདུན་ལྔ་སོགས་ཇི་ལྟར་རིགས་པའམ། གལ་ཆེ་ན་དངོས་ཉམས་རྨི་ལམ་གྱི་རྟགས་ཐོན་དུ་བསྒྲུབ་པར་བྱའོ། ༈ དེ་ནས་ལས་སྦྱོར་གྱི་སྐབས་ལ་བབས་པའི་ཉི་མ་འདི་སྐབས་དིང་སང་ཕལ་ཆེར་ལས་འགྲིག་དང་གཏོར་མ་འཕང་བ་གཉིས་ཉིན་གཅིག་ལ་བྱེད་པ་མང་ཡང་། དེ་ལྟར་ན་ཧ་ཅང་རིང་སྟབས་སུ་གྱུར་ཏེ་ཕྱག་ལེན་སྨིན་སོ་མི་འབྱུང་བས། ཉི་མ་སྔ་རྟིང་བྱེད་པ་ཕྱག་བཞེས་ལེགས་སོ། བསྐང་བའི་རིགས་རྣམས་དང་། ཁྱད་པར་ཚོགས་ཉ་བསྒྲལ་བའི་མཐར་བམ་སྐོང་ཡང་འདིར་བྱ་བ་ཕྱག་སྲོལ་ཡང་ན་བསྒྲལ་ལས་ཚར་བའི་ལིང་རོ་བསྟབ་པ་དང་ལྷན་ཅིག་བྱ་བའི་གང་འཐད་བྱ། དང་སྲུང་མའི་རིགས་ཀྱི་བསྐང་བ་དང་། ཚོགས་ལྷག་ཡན་ཆད་གྲུབ་པར་བྱས་པའི་རྗེས་སུ་དེ་ནས་བསྒྲལ་ལས་ཆེན་མོ་ལ།

དགོས་པའི་ལིང་ཆེན་ཡང་སྟ་གོན་བྱས་ལ། ཉིན་གུང་གི་ཐུན་ལ་གདབ་ལས་རྒྱས་པ་བྱེད་རྒྱུའི་སྔ་གྲོ་ནས་ལས་འགྲིག་གི་ཐོག་མར་ལྷ་ཚོགས་རྣམས་ལ་བསྟོད་པ་མངའ་གསོལ་བ་རྒྱས་པར་བྱ་ཞིང་།དེ་ནས་དྲག་པོའི་ཕྲིན་ལས་བས